มีอาการตกขาวได้เกือบ2เดือนแล้วค่ะ ตกขาวออกสีเหลืองๆเป็นเปียกๆอยู่ตลอดเวลา มีกลิ่นคาว และก็บริเวณรอบๆอวัยวะเพศมีอาการคันร่วมด้วยค่ะ ควรใช้ยาอะไรหรือทำยังไงค่ะถึงจะหาย
สวัสดีค่ะ อาการตกขาวที่มีกลิ่นเหม็นคาว และมีอาการคันรอบๆ อวัยวะเพศร่วมด้วย ถือเป็นอาการตกขาวที่ผิดปกติ โดยอาจเกิดได้จาก1.การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอด รวมถึงอวัยวะเพศด้านนอกด้วย แต่มักไม่มีกลิ่นเหม็น2. การติดเชื้อแบคทีเรียในช่องคลอด ตกขาวมักมีปริมาณที่มากขึ้น อาจมีสีเหลืองหรือเทาขุ่น มีกลิ่นเหม็นเหมือนคาวปลาไม่ค่อยมีอาการคันช่องคลอด แต่อาจรู้สึกแสบและระคายเคืองช่องคลอดได้3. การติดเชื้อปรสิต ถือเป็นการติดเชื้อจากการมีเพศสัมพันธ์ ตกขาวจะมีกลิ่นเหม็นคาวมาก มักมีสีเขียว หรือมีฟองปน และมีอาการแสบหรือคันในช่องคลอดมาก4. ติดเชื้อหนองในแท้หรือหนองในเทียม เป็นโรคติดต่อจากการมีเพศสัมพันธ์เช่นกัน ตกขาวมักมีสีเหลืองหรือเขียวมีอาการเจ็บปวดและคันรอบช่องคลอด เจ็บปวดขณะปัสสาวะและขณะมีเพศสัมพันธ์ในบางกรณีอาจเกิดจากการติดเชื้อมากกว่า 1 ชนิด เช่น อาจมีการติดเชื้อแบคทีเรียหรือปรสิตในช่องคลอด และมีการติดเชื้อราที่บริเวณอวัยวะเพศภายนอก เป็นต้นดังนั้น แนะนำให้ ไปพบสูติ-นรีแพทย์เพื่อตรวจหาสาเหตุและรักษาตามเชื้อที่เป็นสาเหตุค่ะ